Kan man få en "kort oversættelse"? Mvh. Lotte_L
En kort "oversættelse" må primært tjene til at understrege, at det er meget vigtigt, *hvordan* man bruger straf, hvis man absolut skal bruge det. Den første undersøgelse (altså¨den, jeg har citeret først) tyder på, at hvis hunden får mulighed for at associere støddet med en helt konkret hændelse (i undersøgelsen at den rører ved et bytte, den har fået besked på at lade ligge), kan den lære at undgå den hændelse, uden at den behøver at gå rundt og være bange for at få stød hele tiden. Altså med andre ord: Det "usynlige hegn", hvor hunden får en advarsel, og konsekvent straffes for at overskride en meget konkret grænse, kan godt bruges uden at hunden bliver stresset på længere sigt. MEN: Bruger man el-halsbåndet i andre træningssammenhæng til f.eks. at straffe hunden, når den ikke lystrer en ordre, medfører det stress og angst hos hunden, fordi den ikke kan forudsige og undgå straffen. Den er ikke ulydig, fordi den er "fræk", men fordi den er mere motiveret for at foretage sig noget andet end det, den er blevet bedt om. Altså bliver den forvirret og overrasket, når den får stød, fordi det kommer som et lyn fra en blå himmel. Det får hunden til hele tiden at gå og vente på at blive elektrochokket  I den sidste undersøgelse (altså nummer 2, jeg har citeret) blev hundene bange for deres trænere, efter at de var blevet "opdraget" med el-halsbånd, fordi de lærte at associere træneren med det elektriske stød. Mvh Julie